AVALIKU TEENISTUSE KOHTU MÄÄRUS (täiskogu)
13. juuli 2007
Kohtuasi F‑1/05 INT
Pia Landgren
versus
Euroopa Koolitusfond (EKF)
Menetlus – Kohtumääruse tõlgendamine – Taotluse vastuvõetavuse tingimused
Ese:      Hagi, milles EKF esitas vastavalt Esimese Astme Kohtu kodukorra – mida kohaldatakse nõukogu 2. novembri 2004. aasta otsuse
2004/752/EÜ, Euratom, millega asutatakse Euroopa Liidu avaliku teenistuse kohus (ELT L 333, lk 7), artikli 3 lõike 4 kohaselt
Avaliku Teenistuse Kohtu suhtes mutatis mutandis kuni viimase oma kodukorra jõustumiseni – artiklile 129 taotluse tõlgendada Avaliku Teenistuse Kohtu (täiskogu) 22. mail
2007 antud määrust kohtuasjas F‑1/05: Landgren vs. EKF (EKL AT 2007, lk I‑A‑1‑0000 ja II‑A‑1‑0000).
Otsus: Jätta tõlgendamise taotlus vastuvõetamatuse tõttu läbi vaatamata. Mõista käesoleva kohtuastme kohtukulud välja EKF‑lt.
Kokkuvõte
Menetlus – Kohtuotsuse tõlgendamine – Taotluse vastuvõetavuse tingimused
(Esimese Astme Kohtu kodukord, artikkel 129; nõukogu otsus 2004/752, artikli 3 lõige 4)
Selleks et kohtuotsuse tõlgendamise taotlus oleks vastuvõetav, peab selle ese olema asjaomase kohtuotsuse resolutsioon koos
otsuse peamiste põhjendustega ning selle eesmärk peab olema kõrvaldada kohtuotsuse mõtte ja ulatusega seotud võimalik ebaselgus
või mitmetähenduslikkus, niivõrd kui selle kohtuotsusega tuli lahendada kohtule esitatud konkreetne asi. Seega ei ole selline
taotlus vastuvõetav, kui sellega küsitakse asja menetleva kohtu arvamust sama kohtu tehtud otsuse või antud määruse kohaldamise
ja täitmise või tagajärgede kohta.
(vt punkt 8)
Viited:
28. juuni 1955, kohtuasi 5/55: Assider vs. Ülemamet (EKL 1955, lk 263, 278); 7. aprill 1965, kohtuasi 70/63 bis: Ülemamet vs. Collotti ja Euroopa Kohus (EKL 1965, lk 353, 359); 13. juuli 1966, kohtuasi 110/63 bis: Willame vs. komisjon (EKL 1966, lk 411, 417); 29. september 1983, kohtuasi 206/81 bis: Alvarez vs. parlament (EKL 1983, lk 2865, punktid 8−11); 20. aprill 1988, liidetud kohtuasjad 146/85 INT ja 431/85 INT: Maindiaux jt
vs. MSK jt (EKL 1988, lk 2003, punktid 5 ja 6)
14. juuli 1993, kohtuasi T‑22/91 INT: Raiola‑Denti jt vs. nõukogu (EKL 1993, lk II‑817, punkt 6); 24. juuli 1997, kohtuasi T‑573/93 (129): Caballero Montoya vs. komisjon (EKL AT 1997, lk I‑A‑271 ja II‑761, punkt 27)